KBANK โบรกแนะซื้อเป้า 190 บาท ลุ้นเข้า MSCI รอบใหม่-ได้ประโยชน์ดอกเบี้ยขาขึ้น
KBANK โบรกแนะซื้อเป้า 190 บาท ลุ้นเข้า MSCI รอบใหม่ประกาศ 11 ส.ค.นี้ แถมได้ประโยชน์ดอกเบี้ยขาขึ้น จับตากำไรปีนี้แตะ 4.2 หมื่นล้าน สินเชื่อโต-สำรองลด
KBANK โบรกแนะซื้อเป้า 190 บาท ลุ้นเข้า MSCI รอบใหม่ประกาศ 11 ส.ค.นี้ แถมได้ประโยชน์ดอกเบี้ยขาขึ้น
8 ส.ค. 2565

บล.โนมูระ พัฒนสิน ระบุในบทวิเคราะห์วันนี้ (8 ส.ค.65) ว่า ธนาคารกสิกรไทย จำกัด (มหาชน)  หรือ KBANK แนะนำซื้อราคาเป้าหมาย  190 บาท โดยยังเป็นธนาคารใหญ่ที่โดดเด่นด้าน Digital banking และมีการขยายตัวของสินเชื่อ โดยเฉพาะเศรษฐกิจทยอยฟื้นตัว หนุนสินเชื่อ SME รวมถึง โอกาสขยายสินเชื่อไปรายย่อยที่มี yield สูง รวมถึงการจัดตั้ง บริษัท JK AMC จะช่วยให้ balance sheet แข็งแกร่งขึ้น
โดยรวมคาดกำไรปี 2565 ที่ 4.2 หมื่น ล้านบาท (โต 12% เทียบช่วงเดียวกันของปีก่อน) ระยะสั้นคาดกำไรไตรมาส 3/2565 เพิ่มขึ้นเทียบช่วงเดียวกันของปีก่อน,เทียบไตรมาสก่อนหน้า จากสินเชื่อเติบโต และการตั้งสำรองลดลงเทียบช่วงเดียวกันของปีก่อน  และ yield on loan ที่เพิ่มขึ้นตามทิศทางดอกเบี้ยขาขึ้น
ด้านราคาหุ้นปัจจุบันอยู่ในจุดที่ Valuation น่าสนใจ เนื่องจาก PBV ปี 2565 อยู่ที่ระดับเพียง 0.65 เท่า และปัจจัยบวกคาดหุ้นเข้า MSCI รอบส.ค.นี้ โดยประกาศ 11 ส.ค.นี้ และมีผลราคาปิด 31 ส.ค. 2565 และได้ประโยชน์จากแนวโน้มดอกเบี้ยขาขึ้นโดยกนง.ประชุม 10 ส.ค. 2565